המושגים עלייה ואמונה, שזורים זה בזה, מאחר ובכל העליות שהיו לאורך כל ההיסטוריה, העולים האמינו, שהגעתם לא"י, תגשים בעבורם את כל השאיפות שהיו להם ואף תסמל עבורם את האני הציוני. למרות הקשיים הרבים, אותם חוו העולים בהגיעם לא"י, הן בהיבט הכלכלי, החברתי וההשכלתי, המשיכו העולים לדבוק באמונתם ואף להתפלל בכל פעם לקב"ה שיסייע להם לצלוח כל קושי.
סיפורי העלייה והמלחמות אותם חוו העולים, מלמדים עד כמה, הנחישות והחוסן הנפשי, גוברים לאין שיעור ומה שמחזק את העולים ומאפשר להם להמשיך ולהתקיים, הינה האמונה והיכולת לראות את הניסים שקורים, בכל רגע נתון.
מאחר ובבתי הספר, ישנם תלמידים עולים מארצות שונות, יש מקום להנגיש להם את סיפורי המורשת, בשילוב ספרים העוסקים בחבלי קליטה ובקשיים שבה, תוך שהם נחשפים למגוון התהליכים הפסיכולוגיים, החברתיים ואף האישיים ומנסים להעלות דרכים יצירתיות, להתמודד מול הבעיה.
מטרת היחידה, הינה לשלב את הסיפורים ממאגר סיפורי מורשת, אשר תועדו במסגרת תכנית "הקשר הרב דורי" בהלימה לספר "ילדות במעברה"/ גאולה סחייק אלעני, תוך מציאת מכנה משותף בין תכני הספר, לבין תכני הסיפורים מתוך מאגר מורשת.
מטרה נוספת, הינה לשלב פעילויות, הקשורות לחיי העולים במעברות, בכדי לפתח בתלמידים מודעות לחיי העבר וקשייו ואף ליצור הבחנה בין חייהם אז והיום בהווה.